**ToRS Studienævn: Evalueringsrapport E2011.**

**Statistik**

Kurser: 55

Undervisere: 44  
Besvarelser: 595  
  
**Om evalueringsrapportens opbygning og omfang:**Der angives for hver faggren antallet af evaluerede kurser, antallet af undervisere ved disse kurser som anført i de indkomne skemaer, samt antallet af besvarelser fra studerende. Særligt det sidste tal er behæftet med nogen usikkerhed, da antallet af deltagende studerende flere steder ikke angives præcist ved gruppe- eller mundtlige besvarelser, hvilket er et problem også i den tidligere evalueringsrapport. Hvor flere hold er blevet oprettet indenfor det samme kursus, er de enkelte hold blevet evalueret for sig. Ovenstående tal, der omfatter samtlige evalueringer som Studienævnet har modtaget, udgør omkring 25% af alle afholdte kurser på ToRS.  
  
Evalueringer af individuelle kurser behandles fortroligt. Det sammendragende resumé for de enkelte afdelinger og faggrene skal således ses som en udredning af de vigtigste positive og negative punkter i afviklingen af semesterets kurser med særligt fokus på kritikpunkter der går igen på flere kurser eller afdelingen generelt.

**Undervisningen på ToRS generelt:**Det er endnu engang værd at slå fast, at der i størstedelen af de indkomne besvarelser gives en meget stor ros til undervisernes faglige og formidlingsmæssige engagement. Hvor der opleves problemer i forhold til undervisningens kvalitet, drejer det sig først og fremmest om manglende forståelse for de krav om informationssøgning og arbejdsform, som den enkelte underviseres måde at afvikle et kursus på stiller til de studerende. I praktisk forstand relaterer dette sig til et andet tilbagevendende problem, nemlig mangel på praktisk information om kursusforløbets afvikling, eksempelvis ved brug af semesterplaner og især Absalon.  
  
Med ”praktiske informationer” forstås her langt de fleste omstændigheder ved kurset som ikke direkte relaterer sig til kursets fagspecifikke og teoretiske fokus. Øget information om kursets afvikling, eksempelvis udførlige semesterplaner, systematisk brug af forskellige medier til formidling fra tavlekridt til PowerPoint og internetstreaming, samt klar tilkendegivelse af forventninger, afleveringsdatoer og præstationskrav, er alt sammen praktiske elementer der gør den egentlige undervisning bedre, mere overskuelig og i sidste ende mere givende for den enkelte studerende.

Dette semesters evalueringer efterlyser, i lighed med det foregående semesters, øget eller udvidet brug af Absalon en del steder. Den store mængde stof som skal struktureres og gennemgås på et enkelt kursus kan ofte gøres lettere og mere overskueligt tilgængelig ved konsekvent brug af portalen og dermed forhåbentlig gøre den egentlige undervisning lidt friere, til gavn for såvel underviser som studerende. Dette bør således tages som en opfordring til løbende at overveje hvordan Absalons anvendelse i undervisningen kan forbedres eller udvikles.

**Evalueringspraksis: Midtvejsevaluering og slutevaluering**Alle undervisere skal midtvejs i kursusforløbet sikre sig at der foretages en evaluering af den afviklede undervisning og det planlagte forløb med vægt på umiddelbare problemer, samt forslag til forbedringer. Denne midtvejsevaluering skal primært ses som et redskab til at afstemme og diskutere forventninger og foreløbige konklusioner internt på kurset, og inddrages ikke i Studienævnets endelige rapport.

For underviser og studerende kan en midtvejsevaluering tjene til at rette op på umiddelbare didaktiske og praktiske problemer og pege på de aspekter af kurset som fortjener særlig opmærksomhed i en endelig evaluering. I praksis anbefaler Studienævnet brugen af et delfiskema, som også kan anvendes ved slutevaluering, til midtvejsevalueringer, da der her er bedre mulighed for at fokusere på umiddelbare negative og positive punkter. Resultaterne af denne midtvejsevaluering kan derefter tages op til kursets slutevaluering.

Der skal ved afslutningen af kurset foretages en endelig evaluering af hele kurset, dets faglige og teoretiske fundering og udsyn, didaktiske virkemidler, overordnede struktur, tilrettelæggelse og praktiske afvikling, samt forslag til forbedring fremover. Det står underviser og hold frit for om man ønsker at foretage evalueringen med anvendelse af individuelle besvarelser eller gruppebesvarelser (delfiskema). Der opfordres fra Studienævnets side til at man i vid udstrækning overlader indsamling og indlevering af evalueringer til kursets studerende. Slutevalueringerne indgives til Studienævnets formand eller instituttets studieleder i slutningen af semesteret og behandles derefter af et udvalg under Studienævnet bestående af fire til seks personer, fordelt ligeligt mellem studenter- og underviserrepræsentanter. Evalueringer kan rekvireres hos studienævnsformand eller studieleder af den relevante underviser eller fagansvarlige.

Henvisninger til evalueringsskemaer, tidligere semestres rapporter, samt opslag og vejledning til undervisningsevaluering i øvrigt kan findes på ToRS Studienævns hjemmeside; <http://tors.ku.dk/ominstituttet/studienaevn/evaluering/>.

* **Mellemøstenstudier:**Kurser: **22**  
  Undervisere: **15**  
  Besvarelser: **224**

Gennemgående for afdelingen er der meget stor ros til undervisernes faglig og engagement. Mange har haft store problemer med Absalon og praktiske informationer.

* + **Arabisk:**Kurser: **11**  
    Undervisere: **6**  
    Besvarelser: **136**

Generelt er der meget ros til underviserne og deres engagement. Der er dog rigtig mange hold der efterlyser flere praktiske informationer og påpeger mange problemer med Absalon.

* + **Hebraisk:**Kurser: **4**  
    Undervisere: **2**   
    Besvarelser: **16**

Ros til underviserne. Flere er utilfredse med de studerendes egen indsats. Efterlyser praktiske informationer.

* + **Persisk:**  
    **ikke evalueret**
  + **Tyrkisk:**  
     **Ikke evalueret**
  + **Nærorientalsk arkæologi:**  
    Kurser: **4**  
    Undervisere: **5**  
    Besvarelser: **60**

Tilfredshed med underviserne og den inspirerende undervisning. Mangler praktiske informationer.

* + **Assyriologi:**

**Ikke evalueret**

* + **Ægyptologi:**  
    Kurser:**2**  
    Undervisere: **1**  
    Besvarelser: **12**

Ønske om flere timer. Der er et højt fagligt niveau fra undervisers side.

* **Øst- og Sydøsteuropastudier:**Kurser:**2**  
  Undervisere: **2**  
  Besvarelser: **30**

Generelt for afdelingen: Se under russisk

* + **Balkanstudier:**

**Ikke evalueret**

* + **Grækenlandsstudier (Moderne græsk):**

**Ikke evalueret**

* + **Polsk:**

**Ikke evalueret**

* + **Russisk:**Kurser: **2**  
    Undervisere: **2**  
    Besvarelser: **30**

Der er enighed om undervisernes engagement og høje faglige niveau. Der er på begge hold ønsker om semesterplaner og yderligere praktiske informationer i forbindelse med undervisning, samt eksamen.

* **Komparative kulturstudier:**Kurser: **8**  
  Undervisere: **7**  
  Besvarelser: **94**

For afdelingen gælder det at de studerende er meget positivt stillet overfor underviserne og deres engagement. Der er ønsker om bedre strukturering og bedre praktisk information.

* **Tværkulturelle studier:**

Kurser: **5**  
Undervisere: **4**   
Besvarelser: **47**

Overordnet er evalueringerne meget positivt. På flere hold ønskes bedre strukturering, mens andre roser strukturen.

* **Komparative kulturstudier:**Kurser: **4**  
  Undervisere: **4**  
  Besvarelser: **52**

Her er igen utrolig meget ros til underviserne. De kritiske bemærkninger går på praktisk information, Absalon samt gruppearbejde og de studerende egn indsats.

* **Minoritetsstudier:**

**Ikke evalueret**

* **Arktiske og indianske studier:**Kurser: **8**  
  Undervisere: **6**  
  Besvarelser: **26**

Der er generelt tilfredshed på afdelingen og dygtige undervisere. Der er dog meget kritik af de praktiske informationer.

* + **Eskimologi og arktiske studier**Kurser: **1**  
    Undervisere: **2**  
    Besvarelser: **1**

Tilfredshed

* + **Indianske sprog og kulturer:**Kurser: **7**  
    Undervisere: **4**  
    Besvarelser: **25**

Dygtige undervisere. Der er meget kritik af de praktiske informationer og i særdeleshed information om eksamen. Studenteroplæg og gruppearbejde er også nævnt, som værende ikke fungerende optimalt.

* **Asienstudier:**Kurser: **7**  
  Undervisere: **6**  
  Besvarelser: **42**

Også på asienstudier gør det sig gældende, at der meget ros til underviserne. Her er også tydelig tilfredshed med det der undervises i og de studerendes interesse for deres fagområde er vakt.

* + **Indologi:**

**Ikke evalueret**

* + **Japanstudier:**Kurser: **2**  
    Undervisere: **2**  
    Besvarelser: **26**

Ros til underviserne, de studerende er endt med vakt interesse for mange forskellige emner**.**

* + **Kinastudier:**Kurser: **1**  
    Undervisere: **1**  
    Besvarelser: **4**

Stor tilfredshed.

* + **Koreastudier:**  
    Kurser: **4**  
    Undervisere: **3**  
    Besvarelser: **12**Der er stor ros til underviserne og de anvendte materialer. Mange føler det er lidt svært og går lidt for stærkt.
  + **Sydøstasienstudier:**

**Ikke evalueret**

* + **Tibetologi:**  
     **ikke evalueret**

* **Religionsvidenskab:**Kurser: **10**  
  Undervisere: **7**  
  Besvarelser: **174**

Stor ros til underviserne. Flere nævner det ville lette arbejdet med kompendier. Ros til anvendelse af forskellige medier og PowerPoints, dog gerne endnu mere af det. Generelle problemer med lokaleforhold og de fysiske rammer, samt IT-problemer bliver nævnt.